钦定古今图书集成/方舆汇编/职方典/第1538卷 > 《盘江行》前人
## 钦定古今图书集成/方舆汇编/职方典/第1538卷 > 《盘江行》前人

四山壁立色如赭，盘江横流绝壁下。惊涛赴壑奔万
牛，峻架悬空容一马。危丛古树何阴森，寻常竹客谁
敢临。猺妇清晨出深洞，虎群白昼行空林。沈潭之西
多巨石，短棹轻舟安可适。日光射壁蛮烟黄，雨气蒸
江瘴波赤。土人行泣向我云，“此地前年曾败军。”守臣
祗知需货利，将士欲苟图功勋。英雄谟策自有术，窜
“妇奸男何足论。营中鼓角连云起，阵前临山后临水。
烹龙酾酒自酣乐，传箭遗弓尚惊喜。战马俱为山下
尘，征夫尽向江中死。遂令𤜶豕成其雄，屠边下砦转
相攻。千家万家鸡犬尽，十城五城烟火空。夕阳愁向
盘江道，黄蒿离离白骨槁。”魂入秋空结怨云，血染春
原长冤草。只今异域来归王，高墩短“堑俱已荒。牧童
驱羊上茔冢，田父牵牛耕战场。惟有行人时叹息，闻
说盘江泪沾臆。”